sagorsarker/bangla-wikipedia huggingface dataset:
আয়ানো শিমাদা

আয়ানো শিমাদা (জন্ম: ২২ জুন ২০০৬) হলেন একজন জাপানি সমলয় সাঁতারু, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
শিমাদা জাপানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
আয়ানো শিমাদা ২০০৬ সালের ২২শে জুন তারিখে জাপানে জন্মগ্রহণ করেছেন এবং সেখানেই তার শৈশব অতিবাহিত করেছেন।
শিমাদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি মোয়ে হিগা, মোয়েকা কিজিমা, উতা কোবাইয়াশি, তোমোকা সাতো, আমি ওয়াদা, মাশিরো ইয়াসুনাগা এবং মেগুমো ইয়োশিদার সাথে জাপানের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৮০.৬৮৪১ পয়েন্ট অর্জন করে ৫ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৪.৯০১৭, ৩৪৩.০২৯১ এবং ২৫২.৭৫৩৩ পয়েন্ট পেয়েছিলেন।
আমি ওয়াদা

আমি ওয়াদা (জন্ম: ৩০ জুন ২০০৩) হলেন একজন জাপানি সমলয় সাঁতারু, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ওয়াদা জাপানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
আমি ওয়াদা ২০০৩ সালের ৩০শে জুন তারিখে জাপানের চিকুমায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ওয়াদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি মোয়ে হিগা, মোয়েকা কিজিমা, উতা কোবাইয়াশি, তোমোকা সাতো, আয়ানো শিমাদা, মাশিরো ইয়াসুনাগা এবং মেগুমো ইয়োশিদার সাথে জাপানের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৮০.৬৮৪১ পয়েন্ট অর্জন করে ৫ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৪.৯০১৭, ৩৪৩.০২৯১ এবং ২৫২.৭৫৩৩ পয়েন্ট পেয়েছিলেন।
মাশিরো ইয়াসুনাগা

মাশিরো ইয়াসুনাগা (জন্ম: ১১ জুলাই ১৯৯৯) হলেন একজন জাপানি সমলয় সাঁতারু, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ইয়াসুনাগা জাপানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
মাশিরো ইয়াসুনাগা ১৯৯৯ সালের ১১ই জুলাই তারিখে জাপানের সুইতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াসুনাগা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি মোয়ে হিগা, মোয়েকা কিজিমা, উতা কোবাইয়াশি, তোমোকা সাতো, আয়ানো শিমাদা, আমি ওয়াদা এবং মেগুমো ইয়োশিদার সাথে জাপানের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৮০.৬৮৪১ পয়েন্ট অর্জন করে ৫ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৪.৯০১৭, ৩৪৩.০২৯১ এবং ২৫২.৭৫৩৩ পয়েন্ট পেয়েছিলেন।
মেগুমো ইয়োশিদা

মেগুমো ইয়োশিদা (; জন্ম: ২ জুলাই ১৯৯৫) হলেন একজন জাপানি সমলয় সাঁতারু, যিনি জাপানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ইয়োশিদা জাপানের হয়ে ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।
মেগুমো ইয়োশিদা ১৯৯৫ সালের ২রা জুলাই তারিখে জাপানের নাগোইয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়োশিদা জাপানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি মোয়ে হিগা, মোয়েকা কিজিমা, উতা কোবাইয়াশি, তোমোকা সাতো, আয়ানো শিমাদা, আমি ওয়াদা এবং মাশিরো ইয়াসুনাগার সাথে জাপানের দল হিসেবে দলগত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৮৮০.৬৮৪১ পয়েন্ট অর্জন করে ৫ম স্থান অধিকার করেছেন; যেখানে টেকনিকাল, ফ্রি এবং অ্যাক্রোব্যাটিক রুটিনে তারা যথাক্রমে ২৮৪.৯০১৭, ৩৪৩.০২৯১ এবং ২৫২.৭৫৩৩ পয়েন্ট পেয়েছিলেন।
নপুংসক

নপুংসক () হলো পুরুষত্ব ও নারীত্ব উভয় বৈশিষ্ট্যের অধিকারী। জৈবিক লিঙ্গ বা লিঙ্গ অভিব্যক্তির ক্ষেত্রে নপুংসক প্রকাশ করা যেতে পারে।
নপুংসক মিশ্র জৈবিক যৌন বৈশিষ্ট্যকে বোঝানোর পাশাপাশি উভয় লিঙ্গের সম্পূর্ণরূপে বিকশিত যৌন অঙ্গগুলির সাথে উভয় লিঙ্গের বৈশিষ্ট্যগুলি স্পষ্টভাবে একক ব্যক্তির মধ্যে প্রকাশ করে। এটি আন্তঃলিঙ্গের জনগোষ্ঠীকেও বোঝায়, যারা জন্মগত বৈচিত্র নিয়ে জন্মগ্রহণ করে, এবং যেকারণে জন্মের সময় তাদের লিঙ্গ নির্ধারণকে জটিল করে তোলে, কিন্তু উভয় লিঙ্গের সম্পূর্ণরূপে বিকশিত যৌন অঙ্গ থাকে না।
চাঁপাইনবাবগঞ্জ জেলার কলেজের তালিকা

চাঁপাইনবাবগঞ্জ জেলার মোট জনসংখ্যা ১৮,৩৫,৫২৮ জন। মোট সাক্ষরতার হার শতকরা ৭১.১৫। পুরুষের জনসংখ্যা ৮,৮৭,১৭৬ এবং সাক্ষরতার হার শতকরা ৬৯.৯২। নারীদের জনসংখ্যা ৯,৪৮,২৮২ এবং সাক্ষরতার হার শতকরা ৭২.২৮।
চাঁপাইনবাবগঞ্জ জেলায় ৭টি সরকারি কলেজ রয়েছে।
গোমস্তাপুর উপজেলায় একটি সরকারি কলেজ রয়েছে।
চাঁপাইনবাবগঞ্জ সদর উপজেলায় ৩টি সরকারি কলেজ রয়েছে।
নাচোল উপজেলায় একটি সরকারি কলেজ রয়েছে।
ভোলাহাট উপজেলায় একটি সরকারি কলেজ রয়েছে।
শিবগঞ্জ উপজেলায় একটি সরকারি কলেজ রয়েছে।
বিগ বস ১৮

বিগ বস ১৮ (যা বিগ বস: টাইম কা তাণ্ডব নামেও পরিচিত) হলো ভারতীয় হিন্দি ভাষার আপাতবাস্তব টেলিভিশন অনুষ্ঠান বিগ বসের অষ্টাদশ আসর। এটি ২০২৪ সালের ৬ই অক্টোবর তারিখ থেকে কালার্স টিভি এবং জিও সিনেমাতে সম্প্রচার হবে। সালমান খান পঞ্চদশবারের মতো অনুষ্ঠানটি সঞ্চালনা করবেন।
২৯শে সেপ্টেম্বর তারিখে অনুষ্ঠিত খাতরোঁ কে খিলাড়ী ১৪-এর ফাইনালে, নিয়া শর্মাকে এই আসরের প্রথম নিশ্চিত প্রতিযোগী হিসেবে ঘোষণা করা হয়েছিল। ৩রা অক্টোবর তারিখে প্রতিযোগী হিসাবে শিল্পা শিরোদকর এবং শেহজাদা ধামির প্রথম ঝলক সামাজিক যোগাযোগ মাধ্যমে প্রকাশিত হয়েছিল। ৪ঠা অক্টোবর তারিখে চাহত পান্ডে এবং ভিভিয়ন ডীসেনা সমন্বিত প্রথম ঝলক প্রকাশিত হয়েছিল।
ইশা সিং,অবিনাশ মিশ্র,চুম দাৰাং,নায়রা বন্দ্যোপাধ্যায়,শ্রুতিকা অর্জুন,রজত দালাল,করণ বীর মেহরা,মুসকান বামনে,গুণরতন সাদাবর্তে,সারা আরফিন খান,আরফিন খান,হেমা শর্মা,এলিস কৌশিক প্রতিযোগী হিসেবে বিগ বস ১৮ শুরু করে।
এই আসরের ধারণা হলো "অতীত, বর্তমান এবং ভবিষ্যত"। এই বছর বিগ বস প্রতিটি প্রতিযোগীর ভবিষ্যত দেখবে এবং ভবিষ্যদ্বাণী করবে।
চোখের লোগোতে রোমান সংখ্যায় লেখা ঘন্টার সাথে ঘড়ির বৃত্তে একটি মানব চোখ রয়েছে।
২০২৪ সালের ১৬ই সেপ্টেম্বর তারিখে এই আসরের প্রথম ঝলক মুক্তি পায়, যেখানে সালমান খান কণ্ঠ দিয়ে এই আসরের ধারণা ঘোষণা করেন। ২৩শে সেপ্টেম্বর তারিখে দ্বিতীয় ঝলক বের হয়, যেখানে সালমান খান এই আসর শুরুর তারিখ ঘোষণা করেন।
চামেলী রামচন্দ্রন

চামেলী রামচন্দ্রন বিবাহের পূর্বে নাম 'তান ইউয়ান চামেলী' (জন্ম- ৫ আগস্ট ১৯৪০ ) হলেন একজন চীনা বংশোদ্ভূত ভারতীয় মহিলা চিত্রশিল্পী। মিষ্টি সুবাসের জনপ্রিয় জুঁই ফুলের নামানুসারে তান ইউয়ানের নামের সঙ্গে কবিগুরু রবীন্দ্রনাথ যোগ করেন চা-মে-লি 'চামেলী'। চীনা কালি ও ব্রাশে তার মননশীল সৃষ্টি "কাব্যিক" এবং "ধ্যানমূলক" গুণে পরিস্ফুট।
তান ইউয়ানের জন্ম ১৯৪০ খ্রিস্টাব্দের ৫ আগস্ট ব্রিটিশ ভারতের অধুনা পশ্চিমবঙ্গের শান্তিনিকেতনে। পিতা অধ্যাপক তান ইউন-শান এবং মাতা তান চ্যান নাই-ওয়েইয়ের পঞ্চম সন্তান ও দ্বিতীয় কন্যা ছিলেন চামেলী। তার পিতা ছিলেন একজন বিশিষ্ট চীনা পণ্ডিত এবং রবীন্দ্রনাথ ঠাকুরের একজন ঘনিষ্ঠ সহযোগী। তিনি ১৯২৮ খ্রিস্টাব্দে রবীন্দ্রনাথের আহ্বানে সিঙ্গাপুর থেকে ভারতে আসেন এবং চীনা ভাষা ও সাহিত্য পড়ানোর জন্য শান্তিনিকেতনে চীনা ভবন প্রতিষ্ঠা করেন। 
চীনে মাত্র দুই বছর (১৯৪৭ - ১৯৪৯) অতিবাহিত করার পর চামেলি তার শৈশব এবং বেড়ে ওঠার বছরগুলি শান্তিনিকেতনেই কাটান। পাঠভবনে বিদ্যালয়ের পাঠ নেন বাংলা মাধ্যমে। স্কুলে পড়ার পর 'শিল্পকলা' শিক্ষার জন্য তিনি কলা ভবনে যোগ দেন। তিনি নন্দলাল বসু, রামকিঙ্কর বেইজ ও বিনোদ বিহারী মুখোপাধ্যায়ের প্রশিক্ষণে ১৯৬০ খ্রিস্টাব্দে চারুকলা ও কারুশিল্পে ডিপ্লোমা এবং ১৯৬৬ খ্রিস্টাব্দে বিশ্বভারতী বিশ্ববিদ্যালয় থেকে প্রাচীন ভারতীয় ইতিহাস ও সংস্কৃতিতে স্নাতকোত্তর ডিগ্রি অর্জন করেন। 
কলা ভবনে তার সহপাঠী ছিলেন অচ্যুতন রামচন্দ্রন নায়ার। ১৯৬৭ খ্রিস্টাব্দে তাকে বিবাহ করেন এবং দিল্লিতে আসেন। প্রথমদিকে পরিবার পুত্র রাহুল ও কন্যা সুজাতার দেখাশোনা ইত্যাদির কারণে শিল্পকর্মে বিশেষ কাজ করে উঠতে পারেন নি। তবে রামচন্দ্রনকে তার অনেক প্রকল্পে সহায়তা করেন। নব্বইয়ের দশকের গোড়ার দিকে যখন সন্তানরা বিদেশে উচ্চশিক্ষার জন্য বিদেশে যায়, তখন চামেলি 'শান্তিনিকেতন'কে হৃদয়ে রেখে চীনা কালি, তুলি এবং ব্রাশ হাতে নিয়ে ক্যানভাসে নিজে শিল্প শৈলী পরিস্ফুট করতে থাকেন।
রবীন্দ্রনাথের আদর্শ আর শান্তিনিকেতনের প্রাকৃতিক পরিবেশে বেড়ে ওঠার কারণে, চামেলী রামচন্দ্রনের প্রকৃতির প্রতি মুগ্ধতা ছিল।
গাছের পাতা ও ফুলে বাতাসের আনাগোনা, সূর্যের আলোর খেলা, জলাশয়, পাহাড়, আকাশের গায় মেঘের ভেসে চলা সবকিছুই সৃষ্টিতে প্রকাশিত হয়েছে। তিনি বাংলার সমৃদ্ধ ভূখণ্ডের প্রাকৃতিক দৃশ্যের সাথে চীনা দর্শনকে চিত্রায়িত করতে পারদর্শিতা দেখিয়েছেন। 
অচ্যুতষরামচন্দ্রনের সঙ্গে বেশ কয়েকটি প্রকল্পে বিশেষকরে, ভারত, জাপান এবং ইংল্যান্ডে প্রকাশিত ছবির বই লেখা এবং চিত্রিত করার ক্ষেত্রে সহযোগিতা করেন। এছাড়াও দেশের নানা স্থানেক তার শিল্পকর্মের একক প্রদর্শনী আয়োজিত হয়ছে এবং বেশ কয়েকটি যৌথ প্রদর্শনীতে অংশ নিয়েছেন। যেমন- দিল্লির "আর্ট টুডে" এর মিলেনিয়াম প্রদর্শনী, মুম্বাইতে আয়োজিত "আ সেলিব্রেশন অফ কালারস", দিল্লি এবং মুম্বাইতে আপ্পা রাও গ্যালারি ইত্যাদি।
গ্রেট ব্রিটেনের সাধারণ নির্বাচন, ১৭৯৬

১৭৯৬ সালের ব্রিটিশ সাধারণ নির্বাচন গ্রেট ব্রিটেনের পার্লামেন্টের অষ্টাদশ এবং শেষ হাউস অফ কমন্সে সদস্যদের নির্বাচিত করে। ১৮০১ সালের ১ জানুয়ারি তাদের গ্রেট ব্রিটেন এবং আয়ারল্যান্ড ইউনিয়নের সামনে তলব করা হয়েছিল। ১৮০০ সালের শেষের দিকে গ্রেট ব্রিটেনের অফিসে থাকা সদস্যরা যুক্তরাজ্যের প্রথম পার্লামেন্টে (১৮০১ – ১৮০২) কাজ চালিয়ে যান।
গ্রেট ব্রিটেন ১৭৯২ সাল থেকে ফ্রান্সের সাথে যুদ্ধে লিপ্ত ছিল। ১৭৮৩ সাল থেকে প্রধানমন্ত্রী উইলিয়াম পিট দ্য ইয়ঙ্গার হুইগ এবং টোরি রাজনীতিবিদদের একটি বিস্তৃত যুদ্ধকালীন জোটের নেতৃত্ব দেন।
পিটের প্রধান বিরোধিতা ছিল চার্লস জেমস ফক্সের নেতৃত্বে হুইগসের একটি অপেক্ষাকৃত দুর্বল দল। ১৭৯৭ সালের পর চার বছর ধরে ওয়েস্টমিনস্টারে বিরোধীদের উপস্থিতি বিক্ষিপ্ত ছিল কারণ ফক্স সংসদ থেকে বিচ্ছিন্ন হওয়ার কৌশল অনুসরণ করেছিলেন। জর্জ টিয়ারনির নেতৃত্বে শুধুমাত্র একটি ছোট দল মন্ত্রীদের বিরোধিতা করার জন্য ঘন ঘন উপস্থিত ছিল। যেমন ফোর্ড পর্যবেক্ষণ করেন "মাত্র একবার সংখ্যালঘুরা পঁচাত্তর-এ পৌঁছেছিল, এবং প্রায়শই তা দশেরও কম ছিল"।
প্রথম এবং শেষ নির্বাচনের মধ্যে সময়কাল ছিল ২৫ মে থেকে ২৯ জুন ১৭৯৬।
যুক্তরাজ্যের সাধারণ নির্বাচন, ১৮০২

১৮০২ যুক্তরাজ্যের সাধারণ নির্বাচন ছিল যুক্তরাজ্যের দ্বিতীয় সংসদের হাউস অফ কমন্সের নির্বাচন। গ্রেট ব্রিটেন এবং আয়ারল্যান্ডের ইউনিয়নের পরে এটি অনুষ্ঠিত প্রথম নির্বাচন। প্রথম সংসদটি গ্রেট ব্রিটেন এবং আয়ারল্যান্ড রাজ্যের প্রাক্তন সংসদের সদস্যদের নিয়ে গঠিত হয়েছিল।
গ্রেট ব্রিটেনের পার্লামেন্ট ১৭৯৬ সালে শেষ সাধারণ নির্বাচন অনুষ্ঠিত হয়। আয়ারল্যান্ডের পার্লামেন্টের চূড়ান্ত নির্বাচন ১৭৯৭ সালে অনুষ্ঠিত হয়।
১৮০২ সালের ২৯ জুন প্রথম সংযুক্ত সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮০২ সালের ৩১ আগস্ট নতুন সংসদের বৈঠক ডাকা হয়েছিল। (সর্বোচ্চ মেয়াদ হতে পারে এবং সাধারণত কমানো হয়েছিল, মেয়াদ শেষ হওয়ার আগেই রাজশাসক সংসদ ভেঙে দিয়ে।)
নেপোলিয়নিক যুদ্ধের সময় অফিসে টোরি প্রধানমন্ত্রী হেনরি অ্যাডিংটন সরকারপন্থী হুইগস এবং টোরিদের একটি যুদ্ধকালীন প্রশাসনের নেতৃত্ব দেন। এই সরকারকে সম্মিলিতভাবে "অ্যাডিংটোনিয়ানস" হিসাবে উল্লেখ করা হয়।
পূর্ববর্তী প্রধানমন্ত্রী উইলিয়াম পিট দ্য ইয়াংগার ১৮০১ সাল থেকে অফিসের বাইরে ছিলেন। রাজা তৃতীয় জর্জ পিটকে ইউনিয়ন অনুসরণ করে ক্যাথলিক মুক্তির (ক্যাথলিকদের পার্লামেন্টে বসতে দেওয়া) সম্মত হতে অস্বীকার করে পদত্যাগ করতে বাধ্য করেছিলেন। সংসদে তার দলটি সাধারণত অ্যাডিংটন মন্ত্রিসভার সমর্থক ছিল, তবে এটি থেকে আধা-বিচ্ছিন্ন ছিল।
১৮০২ সালের ২৫ মার্চ অ্যামিয়েন্সের চুক্তি ফ্রান্সের সাথে শান্তি নিয়ে আসে, যার সাথে গ্রেট ব্রিটেন ১৭৯২ সাল থেকে যুদ্ধে লিপ্ত ছিল। আন্তর্জাতিক পরিস্থিতি অস্বস্তিকর ছিল এবং যুদ্ধের পুনর্নবীকরণ সম্ভব ছিল।
নির্বাচনে অ্যাডিংটন এবং পিটের অনুসারীদের সমন্বয় চার্লস জেমস ফক্সের বিরোধী হুইগসকে স্বাচ্ছন্দ্যে পরাজিত করে।
শিবগঞ্জ স্নাতক মহাবিদ্যালয়

শিবগঞ্জ স্নাতক মহাবিদ্যালয় চাঁপাইনবাবগঞ্জ জেলার শিবগঞ্জ উপজেলার প্রাণকেন্দ্রে অবস্থিত একটি শিক্ষাপ্রতিষ্ঠান। স্থাপিত হয় ১৯৮৫ সালে। ১৯৮৬ সালে কলেজটি এমপিওভুক্ত হয় এবং এরপর ১৯৯১ সালে মহাবিদ্যালয়টিতে ডিগ্রি (পাস) এবং ২০১৫-২০১৬ শিক্ষাবর্ষ হতে অনার্স কোর্স চালু হয়। একটি পূর্নাঙ্গ ডিগ্রি ও অনার্স কলেজে উন্নীত হয়েছে।
চাঁপাইনবাবগঞ্জ জেলার শিবগঞ্জ উপজেলায় শিবগঞ্জ স্নাতক মহাবিদ্যালয়টি প্রতিষ্ঠার পেছনে যাঁদের মহতী প্রচেষ্টা কাজ করেছিল তা সংক্ষিপ্ত আকারে লিপিবদ্ধ করা যুক্তিযুক্ত। অত্র উপজেলা তথা অত্র অঞ্চলে শিক্ষা বিস্তারের মাধ্যমে মানব কল্যাণমুখী মূল্যবোধ, যুক্তি ও মুক্ত চিন্তার চর্চা ও লালনের মাধ্যমে একটি আধুনিক জ্ঞান ভিত্তিক সমাজ বিনির্মাণে ভূমিকা রাখার প্রয়াসে শিবগঞ্জ অঞ্চলের কিছু উদ্যোমী তরুণ ও সুধীজন ১৯৮৪ সালের নভেম্বর মাসের বিভিন্ন তারিখে নিজেদের মধ্যে অনানুষ্ঠানিক বৈঠকে মিলিত হয়ে সর্বসম্মতিক্রমে অত্র অঞ্চলে একটি কলেজ প্রতিষ্ঠার সিদ্ধান্ত গ্রহণ করেন এবং তা বাস্তবায়নের লক্ষ্যে এলাকার সুধীদের নিয়ে তৎকালীন শিবগঞ্জ ইউ.পি চেয়ারম্যান জনাব মোঃ আব্দুল্লাহ গাজী খান কে আহবায়ক এবং জনাব মোঃ বজলুর রশীদ কে সভাপতি করে একটি উপদেষ্টা পরিষদ গঠন করে এ বিষয়ে সার্বিক দায়িত্ব আহবায়ক কমিটিকে অর্পণ করেন।
উক্ত আহবায়ক কমিটি অত্র শিবগঞ্জ এলাকার সুধীদের নিয়ে কতিপয় সভার আয়োজন করেন। ১৯৮৫ সালের ৩ মার্চ তারিখে অত্র এলাকায় একটি সহশিক্ষা কার্যক্রম পরিচালনার জন্য সর্বসম্মতিক্রমে একটি কলেজ প্রতিষ্ঠার সিদ্ধান্ত গ্রহণ করা হয। উক্ত কলেজের অধ্যক্ষ হিসেবে জনাব মোহাঃ মীরাতুল ইসলাম-কে দায়িত্ব প্রদান করা হয়। তৎকালীন ইউ.পি. চেয়ারম্যান শিবগঞ্জ ইউ.পি. ভবনটি কলেজ অফিস হিসেবে ব্যবহারের মৌখিক অনুমতি প্রদান করেন। পরবর্তীতে শিবগঞ্জ স্নাতক মহাবিদ্যালয়ের ১ম ক্লাস শুরু হয় “শিবগঞ্জ সান ফ্লাওয়ার কে.জি. স্কুল” এ। সেখানে অস্থায়ীভাবে কিছুদিন অত্র মহাবিদ্যালয়ের ক্লাস সমূহ পরিচালিত হয়ে আসছিল।
অতঃপর ১৯৮৫ সালের ১২ ই আগষ্ট শিবগঞ্জ থানার তরতিপুর মৌজার আলীডাঙ্গা গ্রামের পূর্ব প্রান্তে শিবগঞ্জ স্টেডিয়ামের পশ্চিম প্রান্তে ছাইতন তলায় শিবগঞ্জ মহাবিদ্যালয়ের নামে কিছু জমি ক্রয় করে মহাবিদ্যালয়টি আনুষ্ঠানিকভাবে কার্যক্রম শুরু করে। ১৩/০৮/১৯৮৬ ইং তারিখে উক্ত মহাবিদ্যালয়টি ভিত্তি প্রস্তর স্থাপন করেন তৎকালীন উপজেলা চেয়ারম্যান জনাব ডাঃ মঈন উদ্দিন আহমেদ (মন্টু ডাক্তার) এবং তাঁরই সার্বিক পৃষ্ঠপোষকতায় ও সহযোগিতায় কলেজটির পাঠদান স্বীকৃতি সহ এম.পি.ও. ভুক্তি লাভ করে।
প্রতিষ্ঠানটি রাজশাহী শিক্ষা বোর্ডের অধীনে শিক্ষা কার্যক্রম পরিচালনা করে। এ প্রতিষ্ঠানে উচ্চ মাধ্যমিক পর্যায়ে তিনটি বিভাগ রয়েছে। এগুলো হলো:
প্রতিষ্ঠানটি জাতীয় বিশ্ববিদ্যালয় কার্যক্রম পরিচালনা করে। বর্তমানে তিনটি বিষয়ে অনার্স কোর্স চালু রয়েছে ।এগুলো হলো:
ডগাল ম্যাকনীল

ডগাল শেলটন ম্যাকনীল নিউজিল্যান্ডের একজন শিক্ষাবিদ এবং ওয়েলিংটনের ভিক্টোরিয়া বিশ্ববিদ্যালয়ের ইংরেজি বিভাগের একজন জ্যেষ্ঠ প্রভাষক।
মেলবোর্ন বিশ্ববিদ্যালয়ে ২০০৮ সালে তিনি "অতীতের পূর্বাভাস: বিশ্বায়ন, ইতিহাস এবং সমসাময়িক বাস্তববাদ" শীর্ষক পিএইচডি সম্পন্ন করেন। এরপর তিনি সোফিয়া বিশ্ববিদ্যালয়, টোকিও নারী খ্রিস্টান বিশ্ববিদ্যালয় এবং মেলবোর্ন বিশ্ববিদ্যালয়ে কাজ করেছেন। ওয়েলিংটনের ভিক্টোরিয়া বিশ্ববিদ্যালয়ে যাওয়ার আগে, সিনিয়র প্রভাষক হিসেবে পদোন্নতি পান। ২০১৫ সালে, তিনি ইসরায়েলি সৈন্যরা ওয়েলিংটনের ভিক্টোরিয়া বিশ্ববিদ্যালয় পরিদর্শন করতে এলে ঘটনাটিকে তিনি "একটি প্রচারমূলক প্রকল্প" বলে অভিহিত করেছিলেন। ম্যাকনীল তৃতীয় শিক্ষা ইউনিয়নের সাথে জড়িত।
ম্যাকনিলের বইগুলির মধ্যে রয়েছে:
মেহন্দীপুর বালাজী মন্দির

মেহন্দীপুর বালাজী মন্দির (দেবনাগরী: मेंहदीपुर बालाजी मन्दिर) হল রাজস্থানের দৌসা জেলার মেহন্দীপুরে অবস্থিত একটি হিন্দু মন্দির। দৌসা ও করৌলি জেলার সীমানায় অবস্থিত এই মন্দিরটি হিন্দু দেবতা হনুমানের প্রতি উৎসর্গিত। "বালাজী" নামটি হনুমানের শিশু-মূর্তির দ্যোতক। এই মন্দিরে হনুমান শিশু-দেবতা রূপেই পূজিত হন। মন্দিরটিতে অলৌকিক উপায়ে রোগারোগ্য, ভূত তাড়ানো ইত্যাদি ক্রিয়াকাণ্ড হয় বলে রাজস্থান ও অন্যান্য অঞ্চল থেকে বহু তীর্থযাত্রী মন্দিরটিতে আসেন।
বহু বছর ধরে মন্দিরটি মন্ত্রবলে রোগারোগ্য ভূত তাড়ানো-জাতীয় কাজের জন্য প্রসিদ্ধ। ২০১৩ সালে জার্মানি, নেদারল্যান্ড, এইমস, নতুন দিল্লি ও দিল্লি বিশ্ববিদ্যালয়ের বিজ্ঞানী, গবেষক ও মনস্তত্ত্ববিদদের একটি আন্তর্জাতিক দল এই জাতীয় ক্রিয়াকাণ্ডের নানা দিক মূল্যায়নের কাজ শুরু করে।
যুক্তরাজ্যের সাধারণ নির্বাচন, ১৮০৬

১৮০৬ যুক্তরাজ্যের সাধারণ নির্বাচন ছিল যুক্তরাজ্যের তৃতীয় সংসদের সদস্যদের নির্বাচন। গ্রেট ব্রিটেন এবং আয়ারল্যান্ডের ইউনিয়নের পর এটি ছিল দ্বিতীয় সাধারণ নির্বাচন।
সাধারণ নির্বাচন ব্রিটিশ রাজনীতির ভবিষ্যত সম্পর্কে যথেষ্ট অনিশ্চয়তার একটি পরিস্থিতিতে সংঘটিত হয়। যার পূর্বে উইলিয়াম পিট দ্য ইয়াংগারের আকস্মিক মৃত্যু এবং সমস্ত প্রতিভার মন্ত্রিসভা গঠন করা হয়।
১৮০৬ সালের ২৪ অক্টোবর দ্বিতীয় যুক্তরাজ্যের সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮০৬ সালের ১৩ ডিসেম্বর নতুন সংসদের বৈঠক ডাকা হয়। সর্বোচ্চ মেয়াদ হতে পারে এবং সাধারণত কমিয়ে দেওয়া হয় এবং রাজশাসক তার মেয়াদ শেষ হওয়ার আগেই সংসদ ভেঙে দিতে পারেন।
যেহেতু ১৮০৩ সালে ফ্রান্সের সাথে নেপোলিয়নিক যুদ্ধে পূর্ববর্তী সাধারণ নির্বাচনের লড়াই আবার শুরু হয়েছিল। টোরি প্রধানমন্ত্রী হেনরি অ্যাডিংটন ১৮০৪ সালে পদত্যাগ করেছিলেন। উইলিয়াম পিট দ্য ইয়াংগার যুদ্ধের বিচারের জন্য সরকার সমর্থক হুইগ এবং টোরি রাজনীতিবিদদের একটি নতুন জোট গঠন করেছিলেন।
চার্লস জেমস ফক্সের নেতৃত্বে বিরোধী হুইগস সরকারের বিরোধিতা করতে থাকে। পিটের প্রাক্তন সমর্থকদের একটি দল (যেমন তার চাচাতো ভাই উইলিয়াম গ্রেনভিল, ১ম ব্যারন গ্রেনভিল ) দ্বারা তাদের শক্তিশালী করা হয়েছিল যারা ১৮০২ সালের পরে অ্যাডিংটনের বিরোধিতা করে ফক্সের সাথে নিজেদের সারিবদ্ধ করেছিল এবং যারা ১৮০৪ সালে পিট এবং তার অন্যান্য বন্ধুদের সাথে অফিসে ফিরে আসেনি।
২৩ জানুয়ারি ১৮০৬-এ পিট মারা গেলে গ্রেনভিল দ্বারা একটি নতুন মন্ত্রণালয় গঠিত হয়। এতে ফক্স এবং অ্যাডিংটন (বর্তমানে ১ম ভিসকাউন্ট সিডমাউথ হিসাবে পরিচিত) এবং সেইসাথে দিনের অন্যান্য নেতৃস্থানীয় রাজনৈতিক ব্যক্তিত্ব অন্তর্ভুক্ত ছিল। তবে এতে জর্জ ক্যানিং অন্তর্ভুক্ত ছিল না, যিনি হাউস অফ কমন্সে পিটের দল বা ডিউক অফ পোর্টল্যান্ডের নেতৃত্ব পেয়েছিলেন যিনি হাউস অফ লর্ডসে নেতৃত্ব দিয়েছিলেন। এই সরকার সকল মেধাবী মন্ত্রণালয় হিসেবে পরিচিত ছিল।
আলোচনার মাধ্যমে নেপোলিয়ন যুদ্ধ শেষ করার চেষ্টা করা হয়েছিল। এই আশা ব্যর্থ হওয়ায় যুদ্ধ চলতে থাকে। গ্রেনভিল সরকারকে শক্তিশালী করারও চেষ্টা করেছিলেন, কিন্তু পিটিটদেরকে তার সাথে যোগ দিতে বা কিছু নেতৃস্থানীয় ব্যক্তিত্বকে বিচ্ছিন্ন করার জন্য রাজি করাতে ব্যর্থ হন। পিটিইটরা যেমন চেয়েছিলেন প্রধানমন্ত্রী ফক্স এবং তার বন্ধুদের বাদ দিতে প্রস্তুত ছিলেন না।
লর্ড গ্রেনভিল তখন তার সরকারকে শক্তিশালী করার জন্য একটি সাধারণ নির্বাচন করার সিদ্ধান্ত নেন। রাজা একটি বিলুপ্তি মঞ্জুর.
এই নির্বাচনের সময় ট্যালেন্ট অফিসে ছিল এবং এর পরেও অব্যাহত ছিল। কিন্তু ১৮০৬ সালের ১৩ সেপ্টেম্বর ফক্সের মৃত্যুর কারণে মন্ত্রিসভা দুর্বল হয়ে পড়ে। নির্বাচন নিজেই একটি হতাশা ছিল. অষ্টাদশ শতাব্দীতে রাজার সমর্থনে একটি সরকার নির্বাচনে উল্লেখযোগ্য লাভের আশা করতে পারে। যাইহোক পিটের আর্থিক সংস্কারের ফলে নির্বাচনী ফলাফলে কারচুপি করার জন্য ট্রেজারির ক্ষমতা দুর্বল হয়ে পড়ে। ফোর্ড অনুমান করেছেন যে ১৮০৬ সালের আপিলের মধ্যে মন্ত্রণালয়টি প্রায় ত্রিশটি আসন লাভ করেছিল।
যুক্তরাজ্যের সাধারণ নির্বাচন, ১৮০৭

১৮০৭ যুক্তরাজ্যের সাধারণ নির্বাচন ছিল গ্রেট ব্রিটেন এবং আয়ারল্যান্ড ইউনিয়নের পর অনুষ্ঠিত তৃতীয় সাধারণ নির্বাচন।
২৯ এপ্রিল ১৮০৭ সালে তৃতীয় যুক্তরাজ্যের সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ২২ জুন ১৮০৭ তারিখে নতুন পার্লামেন্টের বৈঠক ডাকা হয়েছিল।
১৮০৬ সালের নির্বাচনের পর অল ট্যালেন্ট মিনিস্ট্রি, ফক্সাইট এবং গ্রেনভিলাইট হুইগ এবং অ্যাডিংটোনাইট টোরি দলগুলির একটি জোট উইলিয়াম গ্রেনভিল, ১ম ব্যারন গ্রেনভিলের সাথে প্রধানমন্ত্রী হিসাবে ক্ষমতায় অব্যাহত রাখেন। এটি আলোচনার মাধ্যমে নেপোলিয়নিক যুদ্ধ শেষ করার চেষ্টা করেছিল। এই আশা ব্যর্থ হওয়ায় যুদ্ধ চলতে থাকে।
১৮০৬ সালের জানুয়ারীতে তার মৃত্যুর আগে উইলিয়াম পিট দ্য ইয়ংগারের নেতৃত্বে দলটি প্রতিভা মন্ত্রণালয়ের বিরোধিতার প্রধান দল ছিল। হাউস অফ কমন্সে জর্জ ক্যানিং এবং হাউস অফ লর্ডসে ডিউক অফ পোর্টল্যান্ড এই বিরোধিতার প্রধান ছিলেন।
গ্রেনভিল এবং তার মন্ত্রিসভা রোমান ক্যাথলিকদের সেনা ও নৌবাহিনীর অফিসার হিসাবে কাজ করার অনুমতি দেওয়ার জন্য আইন প্রণয়নের চেষ্টা করে রাজা তৃতীয় জর্জের সমর্থন হারিয়েছিল। যখন মন্ত্রীরা রাজাকে লিখিত নিশ্চয়তা দিতে অস্বীকার করেন যে তারা আবার ক্যাথলিক ইস্যু উত্থাপন করবেন না, তখন তিনি নতুন দাসদের খুঁজে বের করার সিদ্ধান্ত নেন।
পোর্টল্যান্ডের বয়স্ক ডিউককে ১৮০৭ সালের মার্চ মাসে একটি নতুন মন্ত্রণালয় গঠন করতে বলা হয়েছিল। পোর্টল্যান্ড ১৭৮০-এর দশকে আগে হুইগ প্রধানমন্ত্রী ছিলেন। তাই এখন তিনি নিজেকে টোরি মন্ত্রিসভার হুইগ প্রধানমন্ত্রী হিসাবে বর্ণনা করেছেন।
পিটের মৃত্যুর পর কনিষ্ঠ পিটাইটরা ক্রমবর্ধমানভাবে নিজেদেরকে টোরি পার্টি বলতে শুরু করে, তারা আগে হুইগ বা টরি ঐতিহ্যের অন্তর্ভুক্ত ছিল কিনা। এটি একটি আরও সংগঠিত দ্বি-দলীয় ব্যবস্থার বিকাশের একটি গুরুত্বপূর্ণ পর্যায় ছিল যা ব্রিটিশ রাজনীতিতে দলাদলি এবং সংযোগের প্রভাব হ্রাস করেছিল।
নতুন মন্ত্রীরা তাদের বিরোধীদের সমর্থন করার জন্য সম্প্রতি নির্বাচিত হাউস অফ কমন্স পরিচালনা করা কঠিন বলে মনে করেন। নতুন সরকারের এক মাসের মাথায় রাজা একটি বিলুপ্তি মঞ্জুর করেন।
ক্যাথলিক ত্রাণের বিরোধিতা এবং রাজার ঐতিহ্যগত ক্ষমতাকে সমর্থন করার সরকারী নীতিগুলি জনপ্রিয় প্রমাণিত হয়েছে (অন্তত জনসংখ্যার সীমাবদ্ধ অংশের সাথে অসংস্কারহীন হাউস অফ কমন্সের নির্বাচনে ভোটাধিকার দেওয়া হয়েছে)। নির্বাচনের পর সরকারী কর্মসূচী হাউস অফ কমন্সে ৩৫০ থেকে ১৫৫ ভোটের মাধ্যমে অনুমোদিত হয়েছিল যা নির্বাচনে মন্ত্রীরা যে উল্লেখযোগ্য লাভ করেছিল তা প্রদর্শন করে।
এই সময়ে একটি নির্বাচনের দিন ছিল না। নির্বাচন অনুষ্ঠিত হওয়ার জন্য একটি রিট (একটি রাজকীয় আদেশ) পাওয়ার পর, স্থানীয় রিটার্নিং অফিসার নির্দিষ্ট নির্বাচনী এলাকা বা নির্বাচনী এলাকার জন্য নির্বাচনের সময়সূচী নির্ধারণ করেন যার সাথে তিনি সংশ্লিষ্ট ছিলেন। প্রতিদ্বন্দ্বিতাপূর্ণ নির্বাচনের আসনগুলিতে ভোটগ্রহণ অনেক দিন চলতে পারে।
প্রথম এবং শেষ প্রতিদ্বন্দ্বিতার মধ্যে সময় ছিল ৪ মে থেকে ৯ জুন ১৮০৭।
জেসি লিঞ্চ উইলিয়ামস

জেসি লিঞ্চ উইলিয়ামস (; ১৭ আগস্ট ১৮৭১ - ১৪ সেপ্টেম্বর ১৯২৯) একজন মার্কিন সাংবাদিক, ঔপন্যাসিক ও নাট্যকার ছিলেন। তিনি চারটি নাটক এবং ছয়টি উপন্যাস রচনা করেছেন, তন্মধ্যে "হোয়াই ম্যারি?" (১৯১৭) নাটক রচনার জন্য প্রথমবার নাটকে পুলিৎজার পুরস্কার অর্জন করেন। তিনি তিনটি নিউ ইয়র্কের প্রকাশনার সাংবাদিক ছিলেন এবং প্রিন্সটন অ্যালামনাই উইকলি ও প্রিন্সটন ট্রায়াঙ্গেল ক্লাবের সহ-প্রতিষ্ঠাতা ছিলেন।
লিঞ্চ উইলিয়ামস ১৮৭১ সালের ১৭ই আগস্ট ইলিনয় অঙ্গরাজ্যের স্টার্লিং শহরে জন্মগ্রহণ করেন। তার মাতা এলিজাবেথ ব্রাউন (রিডল) এবং পিতা রেভারেন্ট মিড ক্রেইটন উইলিয়ামস মিজুরির সেন্ট লুইসের প্রেসবাইটেরিয়ান গীর্জার যাজক ছিলেন। তার পিতা "আর্লি ম্যাকিন্যাক" লিখেন এবং একটি প্রেসবাইটেরিয়ান সাময়িকীর সম্পাদক ছিলেন। জেসির ভাই ডেভিড আর. উইলিয়ামস এবং টেরেল উইলিয়ামস সেন্ট লুইসের ওয়াশিংটন বিশ্ববিদ্যালয়ের আইন বিভাগের অধ্যাপক ছিলেন।
উইলিয়ামস বেলোয়া অ্যাকাডেমিতে পড়াশোনা করেন। কলেজে থাকাকালীন তিনি সাহিত্য রচনা শুরু করেন এবং এসময় নাসাউ ম্যাগাজিন ছোটগল্প প্রতিযোগিতা জিতেন। তিনি ১৮৯২ সালে প্রিন্সটন বিশ্ববিদ্যালয় থেকে বিএ ডিগ্রি অর্জন করেন। এই সময়ে তিনি "প্রিন্সটন স্টোরিজ" লিখেন, যা একজন স্নাতক শ্রেণিতে অধ্যয়নরত ফুটবল খেলোয়াড়ের দৈনন্দিন জীবন তুলে ধরে। ১৮৯৫ সালে তিনি একই বিশ্ববিদ্যালয় থেকে এমএ ডিগ্রি অর্জন করেন। ১৮৯৮ সালে তিনি জন ডি উইটের সাথে "দ্য হিস্ট্রি অব প্রিন্সটন ইউনিভার্সিটি" লিখেন। তিনি ও বুথ টার্কিংটন যৌথভাবে প্রিন্সটন ট্রায়াঙ্গেল ক্লাব প্রতিষ্ঠা করেন এবং "দ্য লিট" সম্পাদনা করতেন। তিনি ১৯১৯ সালে প্রিন্সটন থেকে সম্মানসূচক ডক্টর অব লেটার্স লাভ করেন।
১৮৯৩ সালে তিনি "দ্য সান" পত্রিকার সাংবাদিক ছিলেন এবং এর পাশাপাশি ছোটগল্প লিখতেন। তিনি ১৮৯৫ সালে "নিউ ইয়র্ক কমার্সিয়াল অ্যাডভার্টাইজার"-এ যোগ দেন ও ১৮৯৭ সাল পর্যন্ত এই পত্রিকায় ছিলেন। এরপর তিনি "স্ক্রিবনার্স ম্যাগাজিন"-এ যোগ দেন। ১৯০০ সালে তিনি প্রিন্সটন অ্যালামনাই উইকলি প্রতিষ্ঠা করেন এবং ১৯০৩ সাল পর্যন্ত তিন বছর এই পত্রিকার প্রথম সম্পাদক হিসেবে দায়িত্ব পালন করেন।
১৮৯০-এর দশকে উইলিয়ামস বেশ কিছু ছোটগল্প রচনা করেন। তার প্রথম নাটক "দ্য স্টোলেন স্টোরি" (১৯০৬) তার সাংবাদিকতা জীবন অবলম্বনে রচিত। এটি তিনি মূলত "দ্য স্টোলেন স্টোরি অ্যান্ড আদার নিউজপেপার স্টোরিজ" শিরোনামে ছোটগল্প হিসেবে লিখেছিলেন। তার "হোয়াই ম্যারি?" (১৯১৭) নাটকটি প্রথমবার নাটকে পুলিৎজার পুরস্কার অর্জন করে। "হোয়াই নট" (১৯২২) নাটকটি বিবাহবিচ্ছেদের অভিজ্ঞতার বয়ান করে। "লাভলি লেডি" (১৯২৫) নাটকটিতে দেখা যায় একজন নারী একজন আইনজীবী ও তার পুত্রের নজরে আসতে চাচ্ছে। এই নাটক তিনটি ব্রডওয়েতে মঞ্চস্থ হয়। তার রচিত উল্লেখযোগ্য উপন্যাস হল "প্রিন্সটন স্টোরিজ", "দি অ্যাডভেঞ্চার অব আ ফ্রেশম্যান", "দ্য গার্ল অ্যান্ড দ্য গেম", "দ্য ম্যারিড লাইফ অব দ্য ফ্রেডরিক ক্যারলস" ও "শি ন্যু শি ওয়াজ রাইট"।
রবার্ট ফ্রস্ট সৃজনশীল শিল্পকলার ফেলোশিপের জন্য উপযুক্ত বলে মিশিগান বিশ্ববিদ্যালয়কে তার ব্যাপারে সুপারিশ করেন। ফ্রস্ট বলেন উইলিয়ামস প্রাসঙ্গিক, উন্মুক্ত মননধারী, বাস্তবিক, একজন ভাল অংশগ্রহণকারী, এবং তার স্ত্রীকে নিয়ে ভাল সহচর্য। ১৯২৫-২৬ শিক্ষাবর্ষে তিনি মিশিগান বিশ্ববিদ্যালয়ের সৃজনশীল শিল্পকলার ফেলোশিপ লাভ করেন।
উইলিয়ামস ১৯২৯ সালের ১৪ই সেপ্টেম্বর ৫৮ বছর বয়সে নিউ ইয়র্কের হার্কিমারে হার্ট অ্যাটাকে মৃত্যুবরণ করেন।
জননায়কন

জননায়কন () একটি আসন্ন ভারতীয় তামিল-ভাষার রাজনৈতিক নাট্য চলচ্চিত্র, যেটি পরিচালনা করেছেন এইচ বিনোথ। চলচ্চিত্রটিতে মুখ্য চরিত্রে রয়েছেন বিজয়, পূজা হেগড়ে ও ববি দেওল, এছাড়াও রয়েছেন গৌতম বাসুদেব মেনন, প্রকাশ রাজ, নারাইন, প্রিয়ামণি, মমিতা বৈজু, মনীষা ব্লেসি ও প্রমুখ। রাজনীতিতে প্রবেশের আগে এটি বিজয়ের শেষ চলচ্চিত্র।
২০২৪ সালের ফেব্রুয়ারিতে বিজয় "থালাপতি ৬৯" শিরোনামে প্রকল্পটি নিশ্চিত করেছিলেন, কারণ মুখ্য অভিনেতা হিসাবে এটি এই অভিনেতা-রাজনীতিবিদের ৬৯তম চলচ্চিত্র। তিনি আরও বলেছিলেন যে, রাজনীতিতে প্রবেশের আগে এটিই হবে তার শেষ চলচ্চিত্র। এতে সঙ্গীত পরিচালনা করবেন অনিরুদ্ধ রবিচন্দ্রন, চিত্রগ্রহণ পরিচালনা করবেন সত্যান সূর্যান এবং সম্পাদনা করবেন প্রদীপ ই. রাঘব।
"জননায়কন"-এর সাউন্ডট্র্যাক রচনা করবেন অনিরুদ্ধ রবিচন্দ্রন, বিজয়ের সাথে এটি তার করা পঞ্চম কাজ। এর আগে তিনি "কাথ্থি" (২০১৪), "মাস্টার" (২০২১), "বিস্ট" (২০২২) ও "লিও" (২০২৩)-এ কাজ করেছিলেন বিজয়ের সাথে।
মূল তামিল ভাষা ছাড়াও, এটি তেলুগু, হিন্দি ও কন্নড় ভাষাতেও মুক্তি পাওয়ার কথা রয়েছে।
মনীষা ব্লেসি

মনীষা ব্লেসি একজন ভারতীয় অভিনেত্রী, যিনি তামিল চলচ্চিত্র ও টেলিভিশনে অভিনয় করেন। তিনি সুপারহিরো চলচ্চিত্র "মাভীরান" (২০২৩)-এর মাধ্যমে চলচ্চিত্রে অভিষেক করেছিলেন।
মনীষা সান টিভি নেটওয়ার্কে একদিনের ভয়েস জকি হিসেবে তার কর্মজীবন শুরু করেন। তিনি ব্ল্যাকশিপ গ্রুপ দ্বারা নির্মিত ধারণামূলক ভিডিওতে অভিনয় করেছেন। মনীষা "কুকু উইথ কোমালি মৌসুম ৪" ও "টপ কুকু ডুপ কুকু-" এর মতো অনুষ্ঠানে অংশগ্রহণ করেছিলেন। তিনি শিবাকার্তিকেয়ন অভিনীত ও ম্যাডোন অশ্বিন পরিচালিত "মাভীরান"-এর মাধ্যমে চলচ্চিত্রে অভিষেক করেছিলেন। তিনি "মডার্ন লাভ চেন্নাই"-এর মতো টেলিভিশন ধারাবাহিকেও অভিনয় করেছেন। তার আসন্ন প্রজেক্ট হল "সুজল"-এর দ্বিতীয় মৌসুম।
যুক্তরাজ্যের সাধারণ নির্বাচন, ১৮১২

১৮১২ যুক্তরাজ্যের সাধারণ নির্বাচন ছিল গ্রেট ব্রিটেন এবং আয়ারল্যান্ড ইউনিয়নের পরে অনুষ্ঠিত চতুর্থ সাধারণ নির্বাচন।
স্পেন্সার পার্সেভালের হত্যার পর আর্ল অফ লিভারপুল প্রিমিয়ার পদে সফল হওয়ার চার মাস পর ১৮১২ সালের ২৯ সেপ্টেম্বর চতুর্থ যুক্তরাজ্যের সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮১২ সালের ২৪ নভেম্বর নতুন সংসদের বৈঠক ডাকা হয়।
১৮০৭ সালের নির্বাচনের পর পোর্টল্যান্ডের ডিউক (যিনি এখনও নিজেকে হুইগ বলে দাবি করেন) দ্বারা প্রধানমন্ত্রী হিসাবে নেতৃত্বে পিটিটাইট টোরি মন্ত্রিসভা নেপোলিয়নিক যুদ্ধের বিচার অব্যাহত রাখে।
বিরোধী দলের মূল অংশে ছিল ফক্সাইট হুইগস যাদের নেতৃত্বে ছিলেন ১৮০৬ সালে ফক্সের মৃত্যুর পর থেকে আর্ল গ্রে (ভিসকাউন্ট হাউইকের সৌজন্যে শিরোনামে পরিচিত এবং ১৮০৬-০৭ সাল থেকে হাউস অফ কমন্সের সদস্য)। যাইহোক যেমন ফোর্ড পর্যবেক্ষণ করেছেন: "এই সময়ের বেশিরভাগ সময়ে দলের বিষয়গুলি অনিশ্চয়তা এবং বিভ্রান্তির মধ্যে ছিল"। ফক্স জীবিত থাকাকালীন গ্রে কমান্ডিং নেতা ছিলেন না।। ১৮০৭ সালে গ্রে তার পিয়ারেজের উত্তরাধিকারী হওয়ার পরে এবং লর্ডসভায় যাওয়ার পরে কমন্সসভায় পার্টি নেতৃত্ব অত্যন্ত দুর্বল ছিল।
পোর্টল্যান্ডের আগে হুইগ প্রধানমন্ত্রীর সাথে যুক্ত গ্রেনভিলাইটস, উইলিয়াম গ্রেনভিল, ১ম ব্যারন গ্রেনভিলও বিরোধী ছিলেন কিন্তু ফক্সাইটদের তুলনায় কম তাৎপর্যপূর্ণ ছিলেন। তা সত্ত্বেও গ্রেনভিল লর্ডসভায় বিরোধী দলের প্রথম নেতা হিসেবে স্বীকৃত হন।
গ্রে-এর স্ত্রী জর্জ পনসনবির এক আত্মীয়কে হাউস অফ কমন্সে হুইগ নেতা হিসাবে গ্রে এবং গ্রেনভিল হুইগ এমপিদের কাছে প্রস্তাব করেছিলেন। হাউস অফ কমন্সে বিরোধী দলের নেতার বিপরীতে পনসনবিই ছিলেন প্রথম ব্যক্তি যিনি সরকারী নেতা হিসাবে স্বীকৃত। তিনি অযোগ্য প্রমাণিত হলেও পদত্যাগে রাজি করানো যায়নি।
১৮০৯ সালে পোর্টল্যান্ড তার স্বাস্থ্য অবনতির জন্য পদত্যাগ করেন। নতুন টোরি প্রধানমন্ত্রী ছিলেন স্পেন্সার পারসেভাল। ১৮১২ সালের এপ্রিল মাসে তিনি সিডমাউথকে মন্ত্রিসভায় নিয়ে আসেন। এক মাস পরে ১১ মে ১৮১২ তারিখে পারসেভালকে হত্যা করা হয়। নতুন প্রধানমন্ত্রী হন আর্ল অফ লিভারপুল। তিনি গ্রেনভিলকে আকর্ষণ করতে ব্যর্থ হয়। এটি একটি দ্বি-দলীয় ব্যবস্থার বিকাশের আরও একটি পর্যায় ছিল - প্রায় সমস্ত টোরি সরকারকে সমর্থন করেছিল এবং সমস্ত হুইগস এর বিরোধিতা করেছিল।
১৮১২ সালের সাধারণ নির্বাচন টোরিদের আরেকটি মেয়াদের জন্য ক্ষমতায় ফিরিয়ে আনে।
এই সময়ে একটি নির্বাচনের দিন ছিল না। নির্বাচন অনুষ্ঠিত হওয়ার জন্য একটি রিট (একটি রাজকীয় আদেশ) পাওয়ার পর স্থানীয় রিটার্নিং অফিসার নির্দিষ্ট নির্বাচনী এলাকা বা নির্বাচনী এলাকার জন্য নির্বাচনের সময়সূচী নির্ধারণ করেন যার সাথে তিনি সংশ্লিষ্ট ছিলেন। প্রতিদ্বন্দ্বিতাপূর্ণ নির্বাচনের আসনে ভোটগ্রহণ অনেক দিন চলতে পারে।
১৮১২ সালের নির্বাচনে যা ঘটেছিল তার একটি উদাহরণ ছিল আয়ারল্যান্ডের ওয়েস্টমিথ নির্বাচনী এলাকা। ওয়াকার নিশ্চিত করেছেন যে নির্বাচনের তারিখ ছিল ২৪ অক্টোবর ১৮১২। স্টুক্স স্মিথ ইঙ্গিত দিয়েছেন যে তিন দিন ভোটগ্রহণ ছিল, সেই সময়ে ৯৫০ জন নির্বাচক হাস্টিংয়ে এসে ভোট দিয়েছেন। দীর্ঘ প্রতিযোগিতা সম্ভব ছিল। ১৮১২ সালের বার্কশায়ার নির্বাচনে ভোটগ্রহণ ১৫ দিন ধরে চলে (১,৯৯২ জন নির্বাচক ভোট দেয়)।
সাধারণ নির্বাচনে প্রথম এবং শেষ প্রতিদ্বন্দ্বিতা আসনের মধ্যে সময় ছিল ৫ অক্টোবর থেকে ১০ নভেম্বর ১৮১২।
যুক্তরাজ্যের সাধারণ নির্বাচন, ১৮১৮

১৮১৮ সালের যুক্তরাজ্যের সাধারণ নির্বাচনে হুইগরা কয়েকটি আসন বৃদ্ধি করে। তবে লিভারপুলের আর্লের অধীনে টোরিরা প্রায় ৯০ টি আসনের সংখ্যাগরিষ্ঠতা ধরে রাখে। ক্রমবর্ধমান সামাজিক অস্থিরতা এবং ভুট্টা আইন প্রবর্তনের প্রতি তাদের প্রতিক্রিয়া নিয়ে হুইগরা বিভক্ত ছিল।
১৮১৮ সালের ১০ জুন যুক্তরাজ্যের পঞ্চম সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮১৮ সালের ৪ আগস্ট নতুন সংসদের বৈঠক ডাকা হয়। ষষ্ঠ সংসদ মাত্র দেড় বছর স্থায়ী হয় কারণ ২৯ জানুয়ারী ১৮২০ সালে রাজা তৃতীয় জর্জের মৃত্যুর কারণে সংসদ ভেঙে দেয়।
দাম (ভারতীয় ধাতব মুদ্রা)

দাম ছিল ভারতীয় একটি মুদ্রা। যা মূলত তামা দিয়ে তৈরি ছোট একপ্রকার মুদ্রা ছিল। ১৫৪০ থেকে ১৫৪৫ সালের মধ্যে শের শাহ সুরি ভারতে তার শাসনামলে "মোহর", স্বর্ণমুদ্রা এবং "রুপিয়া" রৌপ্য মুদ্রার সাথে এই মুদ্রাটি প্রথম চালু করেছিলেন। পরবর্তীকালে, মুঘল সম্রাটরা ভারত জুড়ে মুদ্রা ব্যবস্থাকে সুসংহত করার জন্য অন্যান্য রৌপ্য "( রূপিয়া )" এবং সোনার "( মোহুর )" মুদ্রার সাথে দাম মুদ্রার মান নির্ধারণ করে। ১ রুপি সমান ৪০ দাম হিসেবে দামের মূল্যমান নির্ধারিত হয়েছিল।
ধারণা করা হয় যে দাম মুদ্রাটিকে তার অতিসামান্য মূল্যের জন্য ইংরেজি শব্দ "Damn" এর সাথে মিলিয়ে নামকরণ করা হয়েছে।
ক্যাংকুন

ক্যাংকুন (স্পেনীয়: Cancún) হলো মেক্সিকোর দক্ষিণ-পূর্ব অঞ্চলের কুইন্টানা রু রাজ্যের একটি প্রধান পর্যটন কেন্দ্র। এর অবস্থান ইউকাটান উপদ্বীপের উত্তর-পূর্ব কোণে, ক্যারিবীয় সাগরের উপকূলে। এই শহরের ভৌগোলিক অবস্থান-ই মূলত একে এমন পর্যটনমুখী করে তুলেছে। ক্যাংকুনের সাদা বালির দীর্ঘ সমুদ্র সৈকত এবং উজ্জ্বল নীলাভ সাগর এটির প্রধান আকর্ষণ। শহরটি একসময়ে একটি ছোট মৎস্যজীবী বসতি হিসেবে পরিচিত ছিল, কিন্তু ১৯৭০-এর দশকে মেক্সিকোর ফেডারেল সরকার এটিকে আন্তর্জাতিক পর্যটকদের আকর্ষণের জন্য গড়ে তোলে।
ক্যাংকুনের পর্যটন শিল্পের উন্নয়নের পেছনে সরকারের উদ্যোগ একটি বিশাল ভূমিকা রেখেছে। ১৯৭০ সালে মেক্সিকোর সরকার যখন এটি পর্যটনের জন্য উন্নয়নের পরিকল্পনা করে, তখন তাদের লক্ষ্য ছিল একটি আকর্ষণীয় সমুদ্র সৈকতের অঞ্চল তৈরি করা যা বিশ্বব্যাপী পর্যটকদের আকর্ষণ করবে। এর পরপরই শহরটি দ্রুত বিকশিত হয় এবং পরবর্তীতে এটি মেক্সিকোর অন্যতম প্রধান পর্যটন গন্তব্য হয়ে ওঠে। এখন ক্যাংকুনে পাঁচতারকা হোটেল, বিলাসবহুল রিসোর্ট এবং উন্নত অবকাঠামো রয়েছে, যা মেক্সিকোর অর্থনীতিতে পর্যটনের বড় অবদান রাখে।
ক্যাংকুনের প্রাকৃতিক সৌন্দর্য এটির অন্যতম প্রধান আকর্ষণ। এর সাদা বালির সৈকত এবং স্বচ্ছ নীলাভ সমুদ্র একে ক্যারিবীয় অঞ্চলের মধ্যে অন্যতম সুন্দর স্থান হিসেবে প্রতিষ্ঠা করেছে। "হোটেল জোন" নামে পরিচিত অঞ্চলটি যেখানে বিলাসবহুল হোটেল এবং রিসোর্টগুলোর অবস্থিতি, সেটি মূলত ২৩ কিলোমিটার লম্বা একটি বালির প্রাচীরের ওপর নির্মিত। পর্যটকরা এখানে স্কুবা ডাইভিং, স্নরকেলিং এবং জাহাজ ভ্রমণের মতো বিভিন্ন জল ক্রীড়ার অভিজ্ঞতা নিতে পারেন।
ক্যাংকুনের সাংস্কৃতিক ঐতিহ্যটি মায়া সভ্যতার প্রভাব দ্বারা সমৃদ্ধ। প্রাচীন মায়া সভ্যতার বিভিন্ন ধ্বংসাবশেষ এবং স্থাপত্য নিদর্শনগুলো এখানকার একটি বিশেষ আকর্ষণ। চিচেন ইত্‌জা, যা ক্যাংকুন থেকে সহজেই যাত্রা করা যায়, একটি প্রধান মায়া ধ্বংসাবশেষ এবং এটি ইউনেস্কো ওয়ার্ল্ড হেরিটেজ সাইট হিসেবে স্বীকৃত। এছাড়াও "এল রে পুরাকীর্তি" এবং "সান মিগুয়েলিতো রুয়িন্স" মায়া সভ্যতার ইতিহাসের উল্লেখযোগ্য নিদর্শন।
ক্যাংকুনের অর্থনীতি মূলত পর্যটনের ওপর নির্ভরশীল। প্রতি বছর এখানে লক্ষাধিক পর্যটক ভ্রমণ করে, যার মাধ্যমে মেক্সিকোর পর্যটন শিল্পে উল্লেখযোগ্য অবদান আসে। বিলাসবহুল রিসোর্ট, শপিং মল, গলফ কোর্স, এবং নানা ধরনের বিনোদনমূলক কার্যক্রম এই শহরটিকে বৈশ্বিক পর্যটনের কেন্দ্রস্থলে পরিণত করেছে। পর্যটকদের কারণে স্থানীয় হোটেল, খাদ্য ও পানীয়, বিনোদন শিল্প এবং হস্তশিল্পের বাজারেও বিশাল অর্থনৈতিক সমৃদ্ধি এসেছে।
ক্যাংকুনে প্রাকৃতিক সৌন্দর্য-এর পাশাপাশি, পর্যটকরা শহরের সংস্কৃতিতে মায়া এবং স্পেনীয় ঐতিহ্যের নিদর্শন দেখার জন্যে ভ্রমণ করেন। এখানকার খাবার, স্থানীয় উৎসব এবং হস্তশিল্পে মায়া সভ্যতার প্রভাব স্পষ্টভাবে লক্ষ্য করা যায়। শহরের "মায়ান মিউজিয়াম" এবং অন্যান্য প্রদর্শনী কেন্দ্রগুলো পর্যটকদের জন্য ঐতিহাসিক ও সাংস্কৃতিক শিক্ষা প্রদান করে। এখানকার নাইটলাইফও খুবই প্রাণবন্ত, যার জন্য এটি তরুণ পর্যটকদের কাছেও জনপ্রিয়।
আফসার উদ্দিন মহিলা ফাজিল মাদ্রাসা

আফসার উদ্দিন মহিলা ফাজিল মাদ্রাসা কুষ্টিয়ার একটি মহিলা আলিয়া মাদ্রাসা। মাদ্রাসাটি কুষ্টিয়া পৌরসভার ঈদগাহ পাড়ায় অবস্থিত। মাদ্রাসাটি ১৯৭৬ সালে প্রতিষ্ঠিত হয়।
মাদ্রাসাটি কুষ্টিয়া পৌরসভারং ঈদগাহ পাড়ায় অবস্থিত। মাদ্রাসার পূর্ব দিকে কুষ্টিয়া কেন্দ্রীয় ঈদগাহ ময়দান ও উত্তর দিকে কামরুল ইসলাম সিদ্দিক পৌর শিশু পার্ক রয়েছে।
যুক্তরাজ্যের সাধারণ নির্বাচন, ১৮২৬

১৮২৬ সালের যুক্তরাজ্যের সাধারণ নির্বাচনে লিভারপুলের আর্লের অধীনে টোরিরা হুইগদের উপর যথেষ্ট এবং বর্ধিত সংখ্যাগরিষ্ঠতা অর্জন করে। আয়ারল্যান্ডে ক্যাথলিক অ্যাসোসিয়েশন দ্বারা সমর্থিত ক্যাথলিক মুক্তির পক্ষে উদার প্রোটেস্ট্যান্ট প্রার্থীরা উল্লেখযোগ্য লাভ অর্জন করেছে।
১৮২৬ সালের ২ জুন সপ্তম যুক্তরাজ্যের সংসদ ভেঙে দেওয়া হয়। ১৮২৬ সালের ২৫ জুলাই নতুন পার্লামেন্টকে সেই তারিখ থেকে সর্বোচ্চ সাত বছরের মেয়াদের জন্য বৈঠক আহ্বান করা হয়। ২০২৪ সাল পর্যন্ত লিভারপুলের আর্ল সবচেয়ে সাম্প্রতিক প্রধানমন্ত্রী যিনি পরপর চারটি নির্বাচনে জিতেছেন।
টোরি নেতা ছিলেন লিভারপুলের আর্ল যিনি ১৮১২ সালে তার পূর্বসূরির হত্যার পর থেকে প্রধানমন্ত্রী ছিলেন। ১৮২৬ সালের আগে লিভারপুল তার দলকে তিনটি সাধারণ নির্বাচনে জয়লাভ করেছিল। ১৮২২ সাল পর্যন্ত হাউস অফ কমন্সের টোরি নেতা ছিলেন। তার আত্মহত্যার পর এই পদে রবার্ট স্টুয়ার্ট বসেন। তিনি তার পিতার আইরিশ পিরের উত্তরাধিকারী হওয়া পর্যন্ত এবং ১৮২১ সালে লন্ডনডেরির ২য় মার্কেস হওয়ার আগ পর্যন্ত তিনি ভিসকাউন্ট ক্যাসলেরিঘের সৌজন্য উপাধি দ্বারা পরিচিত ছিলেন। লন্ডনডেরির স্থলাভিষিক্ত হন জর্জ ক্যানিং যিনি ১৮২৬ সালে হাউস অফ কমন্সের নেতা ছিলেন।
হুইগ পার্টি দুর্বল নেতৃত্বে ভুগতে থাকে বিশেষ করে হাউস অফ কমন্সে।
১৮২৪ সালে আর্ল গ্রে লর্ডসে আনুষ্ঠানিক হুইগ নেতৃত্ব ছেড়ে দেন। যদিও তিনি সবচেয়ে বিশিষ্ট হুইগ পিয়ার ছিলেন। গ্রে তার বন্ধুদের মার্কেস অফ ল্যান্সডাউনের নেতৃত্বের দিকে তাকাতে বলে। যদিও ল্যান্সডাউন নেতার দায়িত্ব পালন করেছিলেন এবং এই উপাধি গ্রহণ করেননি।
সাধারণ নির্বাচনের সময় গ্রে তখনও হুইগ সহকর্মীদের মধ্যে শীর্ষস্থানীয় ব্যক্তিত্ব ছিলেন। এটি সম্ভবত ছিল যে তাকে সরকার গঠনের জন্য আমন্ত্রণ জানানো হবে, যদি হুইগরা ক্ষমতায় আসেন, যদিও এই যুগে শাসক দলের পরিবর্তে রাজা সিদ্ধান্ত নেন কোন ব্যক্তি প্রধানমন্ত্রী হবেন।
পূর্ববর্তী সাধারণ নির্বাচনে হাউস অফ কমন্সে বিরোধী দলের নেতা জর্জ টিয়ারনি ২৩ জানুয়ারি ১৮২১-এ নেতৃত্ব অস্বীকার করেছিলেন। সংসদের বাকি সময়ে কোনো নতুন হুইগ নেতার আবির্ভাব ঘটেনি।
১৮২০ সালের সাধারণ নির্বাচনের পর থেকে আইরিশ রাজনীতিতে উল্লেখযোগ্য উন্নয়ন হয়েছে। যদিও আয়ারল্যান্ডের ক্যাথলিকরা-যারা স্বাভাবিক সম্পত্তির যোগ্যতা পূরণ করেছিল-কে ইউনিয়নের আগে থেকেই ভোট দেওয়ার অনুমতি দেওয়া হয়েছিল, তারা তখনও যুক্তরাজ্যের পার্লামেন্টে বসার যোগ্য ছিল না। পার্লামেন্টে ক্যাথলিকদের সেবা করার অধিকার ক্যাথলিক মুক্তির একটি পরিমাপ হিসাবে পরিচিত ছিল। ১৮২৩ সালে ড্যানিয়েল ও'কনেল অ্যাক্ট অফ ইউনিয়ন বাতিলের জন্য একটি প্রচারাভিযান শুরু করেন এবং ক্যাথলিক এ্যামেনসিপেশনকে তার সমাবেশের আহ্বান হিসাবে গ্রহণ করেন এবং ক্যাথলিক অ্যাসোসিয়েশন প্রতিষ্ঠা করেন।
১৮২৬ সাল থেকে ক্যাথলিক অ্যাসোসিয়েশন নির্বাচনে মুক্তিপন্থী প্রার্থীদের সমর্থন করতে শুরু করে। অ্যাসোসিয়েশন তার অর্থ ও জনশক্তি ব্যবহার করে পার্লামেন্টে নির্বাচিত প্রার্থীদের প্রচারণা চালাতে এবং ক্যাথলিক মুক্তি পাস করার জন্য ভেতর থেকে সরকারকে চাপ দিতে থাকে।
যুক্তরাজ্যের সাধারণ নির্বাচন, ১৮৩০

১৮৩০ যুক্তরাজ্যের সাধারণ নির্বাচন রাজা চতুর্থ জর্জের মৃত্যুর কারণে শুরু হয়েছিল এবং তার উত্তরাধিকারী রাজা উইলিয়াম চতুর্থের রাজত্বের প্রথম সংসদ তৈরি করে। সুইং দাঙ্গার পরে লড়াই করা এটি নির্বাচনী সংস্কার একটি প্রধান নির্বাচনী ইস্যুতে পরিণত হয়েছে। জুলাই এবং আগস্টে ভোটগ্রহণ অনুষ্ঠিত হয়। টোরিরা হুইগদের উপর সংখ্যায় জিতেছিল কিন্তু টোরি এমপিদের মধ্যে বিভাজন আর্ল গ্রে কে একটি কার্যকর সরকার গঠন করতে এবং পরের বছর দেশে নির্বাচনী সংস্কারের প্রশ্ন নিতে দেয়।
১৮৩০ সালের ২৪ জুলাই যুক্তরাজ্যের অষ্টম সংসদ ভেঙে দেওয়া হয়। সেই তারিখ থেকে সর্বোচ্চ সাত বছরের মেয়াদের জন্য ১৮৩০ সালের ১৪ সেপ্টেম্বর নতুন সংসদের বৈঠক ডাকা হয়। ১৭০৮ সালের পর এই নির্বাচনই প্রথম সরকার পতনের কারণ।
স্কারলেট ফিন

স্কারলেট ফিন (; জন্ম: ২৫ ফেব্রুয়ারি ২০০২) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
ফিন কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
স্কারলেট ফিন ২০০২ সালের ২৫শে ফেব্রুয়ারি তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফিন কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি অদ্রি লামোত, জনি নিউম্যান, রাফায়েল প্লঁত, কেনজি প্রিডেল, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।
হাছানাত আলী

হাছানাত আলী একজন বাংলাদেশী অধ্যাপক। তিনি রাজশাহী বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশনের অধ্যাপক এবং নওগাঁ বিশ্ববিদ্যালয়ের দ্বিতীয় উপাচার্য।
হাছানাত আলীর জন্ম বগুড়া জেলায়। তিনি ১৯৮৫ সালে দাখিল ও ১৯৮৭ সালে এইচএসসি পাস করেন। তিনি ইসলামী বিশ্ববিদ্যালয়ের ব্যবস্থাপনা বিভাগ থেকে ১৯৯১ সালে স্নাতক ও ১৯৯২ সালে স্নাতকোত্তর ডিগ্রি লাভ করেন। তিনি একই বিশ্ববিদ্যালয় থেকে ২০০৭ সালে পিএইচডি ডিগ্রি অর্জন করেন।
হাছানাত আলী ১৯৯৬ সালে ইসলামী বিশ্ববিদ্যালয়ের হিসাববিজ্ঞান ও তথ্য ব্যবস্থাপনা বিভাগে প্রভাষক পদে যোগ দেন এবং ১৯৯৯ সালে সহকারী অধ্যাপক হন। তিনি ২০০৪ সালে রাজশাহী বিশ্ববিদ্যালয়ের ইনস্টিটিউট অব বিজনেস অ্যাডমিনিস্ট্রেশনে সহকারী অধ্যাপক হিসেবে যোগদান করেন। এরই ধারাবাহিকতায় তিনি ২০০৭ সালে সহযোগী অধ্যাপক ও ২০১৩ সালে অধ্যাপক পদে উন্নীত হন। ২০২৪ সালের ৬ অক্টোবর তিনি বঙ্গবন্ধু শেখ মুজিবুর রহমান বিশ্ববিদ্যালয়, নওগাঁর দ্বিতীয় উপাচার্য হিসেবে নিয়োগ লাভ করেন।
দেশীয় ও আন্তর্জাতিক জার্নালে তার প্রায় ৩০টি গবেষণা প্রবন্ধ প্রকাশিত হয়েছে।
আবুল কালাম আজাদ (রসায়নবিদ)

আবুল কালাম আজাদ একজন বাংলাদেশী রসায়নবিদ। তিনি রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগের অধ্যাপক এবং বঙ্গবন্ধু শেখ মুজিবুর রহমান বিশ্ববিদ্যালয়, নওগাঁর প্রথম উপাচার্য।
তিনি নওগাঁ জেলায় জন্মগ্রহণ করেন।
আবুল কালাম আজাদ রাজশাহী বিশ্ববিদ্যালয়ের ফলিত রসায়ন ও রসায়ন প্রকৌশল বিভাগের অধ্যাপক। তিনি ২০২৩ থেকে ২০২৪ সাল পর্যন্ত তিনি বঙ্গবন্ধু শেখ মুজিবুর রহমান বিশ্ববিদ্যালয়, নওগাঁর প্রথম উপাচার্য হিসেবে দায়িত্ব পালন করেন।
পাঠ্যপুস্তক সংশোধন ও পরিমার্জন সমন্বয় কমিটি

পাঠ্যপুস্তক সংশোধন ও পরিমার্জন সমন্বয় কমিটি হলো জাতীয় শিক্ষাক্রম ও পাঠ্যপুস্তক বোর্ড কর্তৃক প্রণীত ও মুদ্রিত সকল পাঠ্যপুস্তক সংশোধন ও পরিমার্জন কার্যক্রম সুষ্ঠুভাবে সম্পন্ন ও সমন্বয়ের লক্ষ্যে শিক্ষা মন্ত্রণালয়ের মাধ্যমিক ও উচ্চ শিক্ষা বিভাগ কর্তৃক গঠিত ১০ সদস্য বিশিষ্ট একটি কমিটি। ২০২৪ সালের ১৫ সেপ্টেম্বর কমিটি ঘোষণার পর থেকেই কমিটির দুজন সদস্যকে ইসলামবিদ্বেষী দাবি করে তাদের অপসারণ ও ইসলামি ব্যক্তিত্বদের অন্তর্ভুক্তির দাবি জানিয়ে আসছিল ইসলামপন্থীরা। বিতর্কের মুখে মাত্র দুই সপ্তাহের মাথায়, ২৮ সেপ্টেম্বর পুরো কমিটিই বিলুপ্ত করে দেয় শিক্ষা মন্ত্রণালয়।
২০২৩ সালে জাতীয় শিক্ষাক্রম ও পাঠ্যপুস্তক বোর্ড পরিবর্তিত পাঠ্যক্রমের আলোকে নতুন পাঠ্যপুস্তক প্রণয়ন করে, যা সমালোচনা ও বিতর্কের জন্ম দেয়। এ নিয়ে ২০২৪ সালের ২৪ জানুয়ারি ইসলামি আরবি বিশ্ববিদ্যালয়ের উপাচার্য মুহাম্মদ আব্দুর রশীদকে আহ্বায়ক করে ৫ সদস্য বিশিষ্ট বিশেষজ্ঞ কমিটি গঠন করা হয়। সে বছর আগস্টে ছাত্র–জনতার অভ্যুত্থানে তৎকালীন সরকারের পতন হয়। 
নবগঠিত অন্তর্বর্তীকালীন সরকারের শিক্ষা উপদেষ্টা ওয়াহিদউদ্দিন মাহমুদ নতুন শিক্ষাক্রমকে বাস্তবায়নযোগ্য নয় বলে উল্লেখ করে পুরাতন শিক্ষাক্রমে ফিরে যাওয়ার ঘোষণা দেন। ১৫ সেপ্টেম্বর পাঠ্যপুস্তক সংশোধন ও পরিমার্জনে ১০ সদস্যের সমন্বয় কমিটি গঠন করে শিক্ষা মন্ত্রণালয়।
কমিটি ঘোষণার পর কামরুল হাসান মামুন ও সামিনা লুৎফার এলজিবিটি'র সমর্থনে দেওয়া পোস্টগুলো সামনে আসলে তাদেরকে ইসলামবিদ্বেষী আখ্যা দিয়ে কমিটি থেকে অপসারণের দাবি জানাতে শুরু করেন ইসলামপন্থীরা। কমিটিতে কোনো আলেম না থাকায় কমিটি প্রত্যাখ্যান করে বেশ কিছু সংগঠন। হেফাজতে ইসলাম একে বৈষম্যমূলক বলে আখ্যায়িত করে। ঢাকা বিশ্ববিদ্যালয়ের ইসলামিক স্টাডিজের শিক্ষক-শিক্ষার্থীরা উক্ত বিভাগের দুজন ও আরবি সাহিত্য বিভাগ থেকে দুজন বিশেষজ্ঞকে কমিটিতে অন্তর্ভুক্ত করার দাবি জানান। কমপক্ষে একজন আলিয়া ও একজন কওমী আলেমকে কমিটিতে যুক্ত করার আহ্বান জানায় জামায়াত। এছাড়া ইসলামী আন্দোলন, খেলাফত মজলিস, বাংলাদেশ খেলাফত মজলিস, জমিয়তে উলামাসহ বিভিন্ন ইসলামি রাজনৈতিক ও অরাজনৈতিক সংগঠন ও ইসলামি ব্যক্তিত্ব উক্ত কমিটিতে পরিবর্তন আনার দাবি জানান।
কমিটি গঠনের মাত্র দুই সপ্তাহের মাথায় ২০২৪ সালের ২৮ সেপ্টেম্বর শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের জারি করা এক অফিস আদেশে উক্ত কমিটি বাতিল ঘোষণা করা হয়। উদীচী শিল্পীগোষ্ঠী এবং আনু মুহাম্মদসহ ১২২ নাগরিক এর নিন্দা জানিয়ে বিবৃতি দেন। সামিনা লুৎফাকে ইসলাম বিদ্বেষী উপাধি দেওয়ার প্রতিবাদ জানায় তার বিভাগের শিক্ষার্থীরা। টিআইবি এই ঘটনাকে মৌলবাদী হুমকির সাথে আপোষ আখ্যা দিয়ে একে উদ্বেগজনক ও ঝুঁকিপূর্ণ বলে মন্তব্য করে। হেফাজত এ বিবৃতির প্রতিবাদ জানিয়ে ইসলামি জনমতকে মৌলবাদ বলা "ফ্যাসিবাদী আচরণ" বলে মন্তব্য করে। এদিকে, পুরো কমিটি বাতিল করা আলেমদের দাবি ছিলনা উল্লেখ করে টিআইবি ও ১২২ নাগরিক কর্তৃক আলেমসমাজ ও ইসলামপন্থী জনগণের নামে বিষোদগারের বিরুদ্ধে বিবৃতি দেন কামালুদ্দীন জাফরীসহ ১৫১ আলেম।
এম. খায়রুল আলম খান

এম. খায়রুল আলম খান একজন বাংলাদেশী পদার্থবিদ। তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের অবসরপ্রাপ্ত অধ্যাপক এবং গোপালগঞ্জ বিজ্ঞান ও প্রযুক্তি বিশ্ববিদ্যালয় প্রথম উপাচার্য।
এম. খায়রুল আলম খান রাজশাহী বিশ্ববিদ্যালয়ের ফলিত পদার্থবিজ্ঞান ও ইলেকট্রনিক্স বিভাগের অধ্যাপক ছিলেন। ১৯৯৯ সালে তিনি বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, গোপালগঞ্জের প্রকল্প পরিচালক ও ২০০১ সালে বিশ্ববিদ্যালয়টির প্রথম উপাচার্য হিসেবে নিয়োগ লাভ করেন। ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দল নেতৃত্বাধীন চারদলীয় জোট সরকার গঠন করার পর ২০০২ সালে বিশ্ববিদ্যালয় প্রকল্পটি সম্পূর্ণ বন্ধ ঘোষণা করে এবং উপাচার্য খায়রুল আলম খানের নিয়োগ বাতিল করে তাকে রাজশাহী বিশ্ববিদ্যালয়ে ফিরে যাওয়ার নির্দেশ দেয়। ২০০৮ সালে অনুষ্ঠিত নবম জাতীয় সংসদ নির্বাচনে বাংলাদেশ আওয়ামী লীগ নেতৃত্বাধীন মহাজোট সরকার গঠন করলে স্থগিত বিশ্ববিদ্যালয় প্রকল্পটি ২০০৯ সালে পুনর্জীবিত করা হয় এবং ২০১০ সালে খায়রুল আলম খানকে পুনরায় প্রকল্প পরিচালক ও উপাচার্য নিয়োগ দেওয়া হয়। তিনি ২০১০ থেকে ২০১৪ সাল পর্যন্ত পূর্ণ মেয়াদে বঙ্গবন্ধু শেখ মুজিবুর রহমান বিজ্ঞান ও প্রযুক্তি বিশ্ববিদ্যালয়, গোপালগঞ্জের উপাচার্য হিসেবে দায়িত্ব পালন করেন।
ইসলামে নৈতিকতা

ইসলামে নৈতিকতা, বিশেষত "অপ্রায়োগিক নির্দেশনা" বা সৎকর্মের জন্য নির্দিষ্ট আচরণবিধি (নৈতিক তত্ত্বের বিপরীতে) প্রধানত কুরআন ও হাদিস—ইসলামের কেন্দ্রীয় ধর্মগ্রন্থ—এর ওপর ভিত্তি করে গঠিত। অধিকন্তু, এগুলোর অধিকাংশই "সর্বজনস্বীকৃত নৈতিক গুণাবলীর" ওপর প্রতিষ্ঠিত, যা নিয়ে অধিকাংশ ধর্মে বিস্তৃত ঐকমত্য বিদ্যমান। এগুলোর মধ্যে রয়েছে (মানুষ ও প্রাণীর প্রতি) দয়া, দানশীলতা, ক্ষমাশীলতা, সততা, ধৈর্য, ন্যায়বিচার, পিতামাতা ও বয়োজ্যেষ্ঠদের প্রতি সম্মান, প্রতিশ্রুতি পালন, ক্রোধ নিয়ন্ত্রণ, আল্লাহর প্রতি ভালোবাসা এবং আল্লাহ যাদের ভালোবাসেন তাদের প্রতি ভালোবাসা, তাঁর রাসূল (মুহাম্মদ) ও মুমিনদের প্রতি ভালোবাসা।
ইসলামী নীতিশাস্ত্রে ও নৈতিকতার "মৌলিক উদ্দেশ্য" হলো "রাযা-ই ইলাহি" (আল্লাহর সন্তুষ্টি) অর্জন করা, অথবা আল্লাহর সন্তুষ্টিকে "মানুষের জীবনের লক্ষ্য" হিসেবে প্রতিষ্ঠিত করা; এবং এই প্রসঙ্গে নৈতিক আচরণের গুরুত্ব পাঁচটি কুরআনিক আয়াতে প্রকাশিত হয়েছে, যেখানে মুসলমানদের সৎ কাজের আদেশ ও অসৎ কাজের নিষেধ করার কথা বলা হয়েছে। এছাড়া হাদিসে মুহাম্মদ (সা.) কে উদ্ধৃত করা হয়েছে, "আমি নৈতিকতাকে পূর্ণতা দান করিবার জন্য নবী হইয়া আগমন করিয়াছি"।
ইসলামে সৎ কাজের সাথে সম্পর্কিত শর্তাবলীর মধ্যে রয়েছে:
"ইসলাম এনসাইক্লোপিডিয়ার" সম্পাদক জুয়ান ই. ক্যাম্পো-এর মতে:নীতিশাস্ত্র মানে নৈতিক আচরণের উপর দার্শনিক প্রতিফলন, যখন নৈতিকতা নির্দিষ্ট নিয়ম বা আচরণের বিধানের সাথে সম্পর্কিত। নীতিশাস্ত্রের প্রশ্ন তাই মানব প্রকৃতি ও ভাল করার ক্ষমতা, ভাল ও মন্দের প্রকৃতি, নৈতিক কর্মের অনুপ্রেরণা, নৈতিক ও অনৈতিক কাজগুলিকে নিয়ন্ত্রিত অন্তর্নিহিত নীতিগুলি, কারা নৈতিক বিধান মেনে চলতে বাধ্য তা সিদ্ধান্ত নেওয়ার মতো বিষয়গুলোকে জড়িত করে। এবং কাদের এটি থেকে অব্যাহতি দেওয়া হয়েছে, এবং হয় নৈতিক বিধান মেনে চলা বা এটি লঙ্ঘনের প্রভাব৷ নীতিশাস্ত্র মূল্যবোধ ও নিয়মগুলিকে অন্তর্ভুক্ত করে যা মানুষের আচরণকে নিয়ন্ত্রণ করে ...
"ম্যালকম ক্লার্ক বলেন, "... কিছু পশ্চিমা নীতিকবি নীতিশাস্ত্র (তত্ত্ব) এবং নৈতিকতা (বাস্তবিক নির্দেশিকা) এর মধ্যে পার্থক্য করেন..."
জিহাদি পতাকা

জিহাদি পতাকা হল একটি পতাকা যা সাধারণত বিভিন্ন ইসলামবাদী এবং ইসলামী মৌলবাদী আন্দোলন দ্বারা জিহাদের প্রতীক হিসাবে ব্যবহৃত হয়। এটি সাধারণত ব্ল্যাক স্ট্যান্ডার্ড নিয়ে থাকে যার সাথে "শাহাদা" (বিশ্বাসের ইসলামিক ঘোষণা) একটি সাদা পাঠ্য আরবি চারুলিপিতে জুড়ে থাকে। ১৯৯০ এবং ২০০০ এর দশকের গোড়ার দিকে ইসলামপন্থী গোষ্ঠী এবং জিহাদিদের দ্বারা এর ব্যবহার ব্যাপকভাবে গৃহীত হয়েছিল। 
যে সংস্থাগুলি এই জাতীয় পতাকা ব্যবহার করেছে তাদের অন্তর্ভুক্ত:
ইসলামিক স্টেট, আল-কায়েদা ইন দ্য আরবিয়ান পেনিনসুলা, আল-কায়েদা ইন দ্য ইসলামিক মাগরেব, ইসলামিক স্টেট অফ ইরাক, এবং আল-শাবাব (সামান্য পার্থক্য) দ্বারা ব্যবহৃত রূপটি শাহাদা এর দ্বিতীয় বাক্যাংশকে চিত্রিত করে। মুহাম্মদের কথিত ঐতিহাসিক সীলমোহরের একটি চিত্র। 
আগস্ট ২০১৪ সালে, ব্রিটিশ প্রধানমন্ত্রী ডেভিড ক্যামেরন পরামর্শ দিয়েছিলেন যে যুক্তরাজ্যে "ইসলামিক স্টেট পতাকা" প্রদর্শন করা যে কেউ গ্রেপ্তার করা উচিত। সন্ত্রাস আইন ২০০০- এর উদ্ধৃতি দিয়ে, আইনের ১৩ (1b) ধারায় বলা হয়েছে "[একটি] কোনো ব্যক্তি কোনো পাবলিক প্লেসে একটি অপরাধ করেন যদি তিনি এমনভাবে বা এমন পরিস্থিতিতে একটি নিবন্ধ পরিধান করেন, বহন করেন বা প্রদর্শন করেন যাতে যুক্তিসঙ্গত সন্দেহ জাগ্রত হয়। তিনি একটি নিষিদ্ধ সংগঠনের সদস্য বা সমর্থক" এবং ছয় মাসের জেল বা বিধিবদ্ধ জরিমানা ভোগ করতে পারেন। 
এটি আগস্ট ২০১৪ থেকে নেদারল্যান্ডে জনসমক্ষে বিক্ষোভের উপরও নিষেধাজ্ঞা জারি করা হয়েছে 
অ-শিক্ষামূলক উদ্দেশ্যে মুহাম্মদ জিহাদি পতাকা "আইএসআইএস পতাকা" (কিন্তু ব্ল্যাক স্ট্যান্ডার্ডের অন্যান্য সংস্করণ নয়) এর সীলমোহরের ছবি ব্যবহার করা জার্মানিতে ফেডারেল স্বরাষ্ট্র মন্ত্রণালয় সেপ্টেম্বর ২০১৪ থেকে নিষিদ্ধ করেছে। প্রতিবেশী অস্ট্রিয়া একই মাসে নিষেধাজ্ঞার প্রস্তাব দেয়।
বাংলাদেশ নৌবাহিনী সদর দপ্তর কেন্দ্রীয় সুইমিংপুল

বাংলাদেশ নৌবাহিনী সদর দপ্তর কেন্দ্রীয় সুইমিংপুল একটি সাঁতার ক্রীড়া প্রতিযোগিতা আয়োজন এবং প্রশিক্ষণ সুইমিংপুল যা বাংলাদেশ নৌবাহিনী কর্তৃক পরিচালিত। এটি ঢাকার বনানীতে বাংলাদেশ নৌবাহিনীর সদর দপ্তরের ভিতরে অবস্থিত। এটি নৌবাহিনীর সদস্য এবং তাদের সাঁতারুদের স্বাগতিক ভেন্যু। এটি ওয়াটার পোলো খেলার জন্যও ব্যবহৃত হয়।
খোলা আকাশের নীচে উন্মুক্ত পুলটির দৈর্ঘ্য ৫০ মিটার এবং প্রস্থ ১৭ মিটার। সর্বোচ্চ গভীরতা ৫.৪ মিটার। পুলটি ২৫,০০,০০০ লিটার পানি ধারণ করতে পারে।
বাংলাদেশ সাঁতার ফেডারেশন আন্তর্জাতিক প্রতিযোগিতার প্রস্তুতির জন্য এখানে আবাসিক ক্যাম্প পরিচালনা করে। বাংলাদেশ নৌবাহিনীর আন্তঃ-বেস সাঁতার এবং ওয়াটার পোলো প্রতিযোগিতার জন্য এই ভেন্যু নিয়মিত ব্যবহার করা হয়। ২০২৩ সালের জাতীয় যুব গেমসের সাঁতার ইভেন্ট এই ভেন্যুতে আয়োজিত হয়েছিল।
২০১৪ কলকাতা প্রিমিয়ার ডিভিশন

২০১৪ কলকাতা ফুটবল লিগের প্রিমিয়ার ডিভিশন এ ছিল কলকাতা ফুটবল লিগের সর্বোচ্চ স্তরের ১১৬তম সংস্করণ আসর, যা ভারতের পশ্চিমবঙ্গ রাজ্যের একটি রাজ্য লিগ। ১৬ সেপ্টেম্বর ২০১৪ এ মৌসুম শুরু হয়।
ইস্টবেঙ্গল রেকর্ড ৩৬তম বার শিরোপা জিতেছে এবং টানা ৬ষ্ঠ বার শিরোপা জয় করে একটি রেকর্ডও তৈরি করেছে।
উৎস: কলকাতাফুটবল.কম
২০২৪ মার্কিন যুক্তরাষ্ট্র ত্রিদেশীয় সিরিজ

২০২৪ মার্কিন যুক্তরাষ্ট্র ত্রিদেশীয় সিরিজ ছিল ২০২৪–২০২৬ পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ৭ম পর্ব যা ২০২৪ সালের অক্টোবর ও নভেম্বর মাসে মার্কিন যুক্তরাষ্ট্রে অনুষ্ঠিত হয়। সিরিজটি ছিল মার্কিন যুক্তরাষ্ট্র, নেপাল ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ODI) হিসেবে খেলা হয়।
লিগ ২-এর সিরিজটির আগে মার্কিন যুক্তরাষ্ট্র ও নেপাল একটি তিন ম্যাচের দ্বিপাক্ষিক টোয়েন্টি২০ আন্তর্জাতিক (T20I) সিরিজে অংশ নেয়। সিরিজটিতে নেপাল ৩–০ ব্যবধানে জয়ী হয়।
সিরিজ শুরুর আগে স্কটল্যান্ড দলে জর্জ মানসির পরিবর্তে মাইকেল ইংলিশকে নেয়া হয়। নেপাল দলে প্রাথমিকভাবে দেব খনাল ও সাগর ঢকালকে রিজার্ভ খেলোয়াড় হিসেবে রাখা হয়। সিরিজের প্রথম ম্যাচের পর মার্কিন যুক্তরাষ্ট্র দলে স্মিত প্যাটেলের পরিবর্তে সঞ্জয় কৃষ্ণমূর্তিকে নেয়া হয়। সিরিজ চলাকালে মার্কিন যুক্তরাষ্ট্র দলে অ্যারন জোনসকে যোগ করা হয়। সিরিজের শেষ ম্যাচের আগে করণ খত্রী ক্ষেত্রী ও ভীম সার্কীর বদলি হিসেবে দেব খনাল ও সাগর ঢকালকে নেপালের মূল দলে নেয়া হয়।
জনি নিউম্যান

জনি নিউম্যান (; জন্ম: ৭ মার্চ ২০০৬) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
নিউম্যান কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
জনি নিউম্যান ২০০৬ সালের ৭ই মার্চ তারিখে কানাডার অ্যালবার্টায় জন্মগ্রহণ করেছেন এবং সেখানেই তার শৈশব অতিবাহিত করেছেন।
নিউম্যান কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি স্কারলেট ফিন, অদ্রি লামোত, রাফায়েল প্লঁত, কেনজি প্রিডেল, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।
রাফায়েল প্লঁত

রাফায়েল প্লঁত (; জন্ম: ১১ সেপ্টেম্বর ২০০২) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
প্লঁত কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
রাফায়েল প্লঁত ২০০২ সালের ১১ই সেপ্টেম্বর তারিখে অস্ট্রিয়ার ভিয়েনায় জন্মগ্রহণ করেছেন এবং সেখানেই তার শৈশব অতিবাহিত করেছেন।
প্লঁত কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি স্কারলেট ফিন, অদ্রি লামোত, জনি নিউম্যান, কেনজি প্রিডেল, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।
কেনজি প্রিডেল

কেনজি প্রিডেল (; জন্ম: ৮ জুলাই ১৯৯৭) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।
প্রিডেল কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।
কেনজি প্রিডেল ১৯৯৭ সালের ৮ই জুলাই তারিখে কানাডার সাসক্যাচুয়ানে জন্মগ্রহণ করেছেন এবং সেখানেই তার শৈশব অতিবাহিত করেছেন।
প্রিডেল কানাডার প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।
তিনি স্কারলেট ফিন, অদ্রি লামোত, জনি নিউম্যান, রাফায়েল প্লঁত, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।